Liv Arnesen

**Liv Ragnheim Arnesen** (Bærum, Norvegia, 1953ko ekainaren 1a) norvegiar esploratzaile eta hezitzailea da, eski nordikoko eskiatzailea, abenturazalea, gidaria eta hizlari motibatzailea. 1992an Groenlandiako izotz-kaskoa zeharkatu zuen emakumez osatutako lehen espedizioaren buru izan zen Arnesen. 1994. urtean, nazioarteko titular guztietan agertu zen, Hego Polora bakarrik, eskiatzen eta kanpoko laguntza barik heldu zen munduko lehen emakumea izan baitzen. 50 egun eta 1200 kilometroko espedizioa.

## Bizitza 
Liv Arnesen Bærumen jaio eta hazi zen, Norvegian, Osloren kanpoaldean. Oso txikitatik zaletu zen elur munduan, gurasoek eski nordikoa eta poloetako historia gustuko baitzuten. Liv Arnesenentzat inspirazio-iturri izan ziren Roald Amundsenek Hego Polora egindako espedizioari buruz egindako kontakizuna eta Sir Ernest Shackletonek Antartika zeharkatzeko egindako saiakeraren historia. Gaztetatik, Norvegiako mendietan neguak eta Aste Santuko oporrak igarotzen zituen bitartean, espazio zabaletarako zaletasun berezia garatu zuen. Kirolarekiko eta aire zabaleko jarduerekiko zuen grinak bultzatuta, Arnesen orientazio eta eski nordikoan lehiatu zen, baita institutuko ikasleak maila aurreratuko eski nordikoan entrenatu ere. Esploratzailea izateaz gain, hezitzaile eta motibazio hizlari ere bada Arnesen.

## Emakumeen expedizioa aitzindariak 
Arnesenek eta Julie Maskek osatu zuten 1992an Groenlandiako izotz kaskoa kanpoko laguntza barik zeharkatu zuen lehen talde erabat femeninoa.

1994. urtean Arnesen Hego Polora bakarrik heldu zen lehen emakumea izan zen, 50 egun eta 1200 kilometroko espedizioan eskiatzen eta kanpoko laguntza barik. *Neskatila onak ez dira Hego polora joaten* liburuan, Arnesesek xehetasunez kontatzen du Antartikarekin izandako bakarkako topaketa.

Arnesen 1996. urtean ahalegindu zen Everesteko gailurrera heltzen, baina atzera egin behar izan zuen altuera txarreko sintomen ondorioz.

2001. urtean, Arnesen eta Ann Bancroft polar esploratzailea Antartika eskiatzen zeharkatu zuten historiako lehen emakumeak izan ziren. 94 egunetan osatu zuten espedizioa eta 2747 kilometro egin zituzten.

## Argitalpenak 
* *No Horizon is so Far: An Enorary Journey across Antarctica* (euskaraz: Zerumugarik ez dago hain urrun: bidaia izugarri bat Antartikan zehar) Ann Bancroft etaLiv Arnesen. Da Capo Press. 2003. ISBN 0-7382-0794 2
* *Ann And Liv Cross Antarctica*. *A Dream Come True*! (euskaraz: Ann eta Liv Antartikan zehar. Egia bihurtutako ametsa!) Ann Bancroft eta Liv Arnesen. Da Capo Press. 2003. ISBN 0-7382-0934 1
* ''Good girls don't go to the South Pole* (euskaraz: Neska onak ez dira Hego polora joaten), 2013, Interfolio Liburuak ISBN 9788494061035
* *Skiing into the Bright Open: My Solo Journey to the South Pole'' (euskaraz: Bright Openean eskiatzea: Nire bakarkako bidaia Hego Polora) 2021, Univ Of Minnesota Press. ISBN 1517911492

## Sariak eta aintzatespenak 
* 1999an, Errusiako Geografia Elkarteko ohorezko diploma
* 2001ean, Glamour aldizkari estatubatuarrak "Urteko emakumea" izendatu zuen.
* 2011n, Årets Fjellgeit (Urteko basahuntza), Norvegiako Mendi Jaialdiak eta Norvegiako Turismo Elkarteak emana, «gizon hutsez menderatuta egon zen esparru batean aitzindaria izateagatik»

## Erreferentziak 
## Kanpo estekak 
* Liv Arnesen Leku Ofiziala
* Neska onak ez doaz Hego polora, Liv Arnesena, Interfolio libros, 2016 (gaztelaniaz)